EH Bildu Nafarroa talde parlamentarioari atxikitako foru parlamentari Aranzazu Izurdiaga Osinaga andreak idatziz erantzuteko galdera egin du –2023ko azaroaren 20ko 5081 irteera zenbakia du Nafarroako Parlamentuan– Enpresa Publikoetako Lehen Hitzarmen Kolektiboa Negoziatzeko Batzordea eratzeari buruz (1123/PES-202). Hona Ekonomia eta Ogasuneko kontseilariaren erantzuna:

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2023ko abenduaren 18an.

Ekonomia eta Ogasuneko kontseilaria: José Luis Arasti Pérez

1. Zer neurri hartu ditu edo hartuko ditu Nafarroako Gobernuak Enpresa Publikoetako Lehen Hitzarmen Kolektiboa Negoziatzeko Batzordea eratzeko?

Gaiaren konplexutasun juridikoa dela-eta, Nafarroako Gobernuak NEKParen bidez, txosten tekniko eta juridiko bat egin zuen aurtengo maiatzean, bi helbururekin: sektore publiko enpresarialaren jasangarritasuna lantzea eta Langileen Legezko Ordezkaritzarekin hitz egiteko esparrurik egokiena zehaztea, besteak beste sozietate publikoetarako hitzarmen kolektibo bakarra sinatzea eta negoziazio mahaia eratzea bideragarria den aztertzeko.

Txosten horrek zenbait muga, zalantza eta gai juridiko planteatzen zituen, batez ere honako alderdi hauei buruzkoak:

• Negoziazio mahaiaren legezkotasuna

• Hitzarmenaren aplikagarritasuna Langileen Legezko Ordezkaritza ez duten sozietateetan

• Hitzarmenaren aplikagarritasuna sozietate publikoetan, Gobernu Akordio bidez ezarritako sozietate publiko berriak txertatzen diren denbora epe batean (kasu honetan, Bidean modu garrantzitsuan)

Txosten hori egin aurretik, eta sindikatuek egindako eskaera bati erantzuna emateko, 2023ko martxoan proposamen juridiko bat aurkeztu zitzaien, NEKPak emandako jarraibideak baliozkotuko zituena. Proposamen horretan, objektiboki komunak diren eta NEKParen eskumenekoak diren gaietan sozietate publikoentzako eskubideen esparru egokia ezarri zen, baina gaur egun ez dago haien erantzunik.

2023ko abuztuan bidali zitzaien aurretik aipatutako txosten tekniko eta juridikoa sindikatuei. Sindikatuek ez dute horri buruz ezer esan.

2023ko urrian, NEKPak Bulegoen eta Langelen Hitzarmeneko Xedapen Gehigarrian jasotako bide bat irekitzeko proposamena egin zien sindikatuei: "Hitzarmena indarrean dagoen bitartean aplikatzen zaien enpresen heterogeneotasunaren jakitun diren alderdiek talde bakoitzerako irizpide uniformeak aplikatzeko formula egokienak aztertuko dituzte".

Gaur egun, sindikatuak proposamena aztertzen daude eta erantzun baten zain gaude.

1. Noizko aurreikusten da negoziazio mahaia eratzea?

Esparru egokia definitzeke dago, NEKPtik planteatutako gaiei Langileen Legezko Ordezkaritzak eman beharreko erantzunaren zain.

1. Zer parte hartze izaten ari da NEKPa edota Korporazioko enpresak Nafarroako bulego eta langelen hitzarmenaren negoziazioan?

Bulego eta Langelen Hitzarmena sektoreko hitzarmen bat da, eta haren negoziazioan Nafarroako Bulego eta Langeletako Enpresaburuen Elkarteak ordezkatzen du enpresaren alderdia. Nafarroako Enpresaburuen Konfederazioaren barruan dago elkarte hori, eta NEKPa elkarte horretako kide da.

Nafarroako Enpresaburuen Konfederazioak informatzen dio NEKPari hitzarmenaren negoziazioaren eboluzioari buruz, ez du zuzenean esku hartzen.

1. Azkenean, Bulego eta Langelen Hitzarmen Kolektiboaren epea amaitzen bada akordiorik lortu gabe, nola eraginen die egoera horrek Bulego eta Langelen Hitzarmen Kolektiboa aplikatzekoa zaien enpresa publikoetako langileei? Eta nola eragingo die etorkizuneko kontratazioei? Zer neurri hartuko ditu NEKPak?

Nafarroako Bulego eta Langelen Hitzarmenak behera egiten badu, Korporazioan sartuta dauden eta hitzarmen horren pean dauden sozietate publikoetako langileek bermatuta dituzte egungo lan baldintzak, eta horiek onuragarriagoak dira hitzarmen horretan jasotakoak baino. Horregatik, sozietate publikoetako egungo eta etorkizuneko langileen lan baldintzak ez dira inola ere Langileen Estatutuaren mende egongo.